CELEX: 32016D1796
Language: el
Date: 2016-07-07 00:00:00
Title: Απόφαση (ΕΕ) 2016/1796 της Επιτροπής, της 7ης Ιουλίου 2016, για την τροποποίηση των αποφάσεων 2011/263/ΕΕ, 2011/264/ΕΕ, 2012/720/ΕΕ και 2012/721/ΕΕ, ώστε να ληφθούν υπόψη οι εξελίξεις στην ταξινόμηση ουσιών [κοινοποιηθείσα υπό τον αριθμό C(2016) 4131] (Κείμενο που παρουσιάζει ενδιαφέρον για τον ΕΟΧ)

11.10.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 274/55
               
            ΑΠΌΦΑΣΗ (ΕΕ) 2016/1796 ΤΗΣ ΕΠΙΤΡΟΠΉΣ
      της 7ης Ιουλίου 2016
      για την τροποποίηση των αποφάσεων 2011/263/ΕΕ, 2011/264/ΕΕ, 2012/720/ΕΕ και 2012/721/ΕΕ, ώστε να ληφθούν υπόψη οι εξελίξεις στην ταξινόμηση ουσιών
      
         
            [κοινοποιηθείσα υπό τον αριθμό C(2016) 4131]
         
      
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
      Ύστερα από διαβουλεύσεις με το Συμβούλιο Οικολογικής Σήμανσης της Ευρωπαϊκής Ένωσης,
      Εκτιμώντας τα ακόλουθα:
      
                  (1)
               
               
                  Σύμφωνα με το άρθρο 6 παράγραφος 6 του κανονισμού (ΕΚ) αριθ. 66/2010, το οικολογικό σήμα της ΕΕ δεν απονέμεται σε προϊόντα που περιέχουν ουσίες, παρασκευάσματα ή μείγματα τα οποία πληρούν τα κριτήρια για να ταξινομηθούν ως τοξικά, επικίνδυνα για το περιβάλλον, καρκινογόνα, μεταλλαξιογόνα ή τοξικά για την αναπαραγωγή σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (2) ούτε σε προϊόντα που περιέχουν ουσίες οι οποίες αναφέρονται στο άρθρο 57 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3).
               
            
                  (2)
               
               
                  Σύμφωνα με το άρθρο 6 παράγραφος 7 του κανονισμού (ΕΚ) αριθ. 66/2010, για συγκεκριμένες κατηγορίες προϊόντων που περιέχουν τις εν λόγω ουσίες, όταν είναι τεχνικώς αδύνατη η υποκατάσταση των εν λόγω προϊόντων, είτε αυτών καθαυτών είτε μέσω της χρήσης διαφορετικών υλικών ή σχεδιαστικών τροποποιήσεων, ή στην περίπτωση προϊόντων που έχουν σημαντικά υψηλότερη συνολική περιβαλλοντική επίδοση σε σύγκριση με άλλα προϊόντα της ίδιας κατηγορίας, η Επιτροπή δύναται να θεσπίζει μέτρα για τη χορήγηση παρεκκλίσεων από το άρθρο 6 παράγραφος 6 του εν λόγω κανονισμού.
               
            
                  (3)
               
               
                  Η σουμπτιλισίνη είναι επικίνδυνη ουσία με εναρμονισμένη ταξινόμηση, σύμφωνα με το παράρτημα VI του κανονισμού (ΕΚ) αριθ. 1272/2008. Αυτό περιλαμβάνει τις ακόλουθες τάξεις κινδύνου: Ευαισθητοποίηση του αναπνευστικού, κατηγορίας 1, Σοβαρή οφθαλμική βλάβη, κατηγορίας 1, Ερεθισμός του δέρματος, κατηγορίας 2 και Ειδική τοξικότητα στα όργανα-στόχους — Μία εφάπαξ έκθεση για την αναπνευστική οδό, κατηγορίας 3.
               
            
                  (4)
               
               
                  Οι αποφάσεις της Επιτροπής 2011/263/ΕΕ (4) και 2011/264/ΕΕ (5), όπως τροποποιήθηκαν μέσω της απόφασης 2012/49/ΕΕ της Επιτροπής (6), περιλαμβάνουν ήδη παρέκκλιση για το ένζυμο σουμπτιλισίνη, ταξινομημένη ως H400: Πολύ τοξικό για τους υδρόβιους οργανισμούς, για καθιερωμένα οικολογικά κριτήρια απονομής του οικολογικού σήματος της ΕΕ για απορρυπαντικά πλυντηρίων πιάτων και ρούχων, καθώς η σουμπτιλισίνη είχε αναγνωριστεί ως σημαντικό συστατικό των εν λόγω απορρυπαντικών και είχε προηγουμένως λάβει παρέκκλιση. Επιπλέον, με την ίδια πρόθεση να επιτραπεί η σουμπτιλισίνη σε προϊόντα με το οικολογικό σήμα της ΕΕ, οι αποφάσεις της Επιτροπής 2012/720/ΕΕ (7) και 2012/721/ΕΕ (8) επέτρεψαν ένζυμα που είναι ταξινομημένα ως H400: Πολύ τοξικό για τους υδρόβιους οργανισμούς, για απορρυπαντικά αυτόματων πλυντηρίων πιάτων για βιομηχανική και ιδρυματική χρήση και απορρυπαντικά πλυντηρίων ρούχων για βιομηχανική και ιδρυματική χρήση. Οι εν λόγω παρεκκλίσεις είχαν χορηγηθεί αναγνωρίζοντας τη σημαντική λειτουργία της σουμπτιλισίνης στις προαναφερθείσες ομάδες απορρυπαντικών και το υψηλό επίπεδο αποδόμησης/αδρανοποίησής της σε εγκαταστάσεις επεξεργασίας λυμάτων, καθώς και κατά τη χρήση και τη μεταφορά των απορρυπαντικών σε συστήματα αποχέτευσης. Οι παρεκκλίσεις ήταν απαραίτητες διότι η σουμπτιλισίνη ταξινομήθηκε ως οξείας τοξικότητας για το υδάτινο περιβάλλον 1 (συντελεστής M 1) (H400) με αυτοταξινόμηση, όταν καταχωρίστηκε δυνάμει του κανονισμού (ΕΚ) αριθ. 1907/2006, πράγμα που θα εμπόδιζε τη χρήση της σε προϊόντα που φέρουν το οικολογικό σήμα της ΕΕ.
               
            
                  (5)
               
               
                  Κανονισμός (ΕΚ) αριθ. 1272/2008, όπως τροποποιήθηκε από τον κανονισμό (ΕΕ) αριθ. 286/2011 της Επιτροπής (9). Οι τροποποιήσεις του κανονισμού (ΕΚ) αριθ. 1272/2008 άρχισαν να ισχύουν, όσον αφορά τις ουσίες, από την 1η Δεκεμβρίου 2012 και, όσον αφορά τα μείγματα, από την 1η Ιουνίου 2015. Με τον κανονισμό (ΕΕ) αριθ. 286/2011 προστέθηκαν νέα κριτήρια ταξινόμησης για τον μακροπρόθεσμο κίνδυνο για το υδάτινο περιβάλλον βάσει δεδομένων που αφορούν τη χρόνια τοξικότητα για το υδάτινο περιβάλλον και τη βιοαποδομησιμότητα. Με βάση τα νέα κριτήρια, πρόσφατη μελέτη που εκπονήθηκε από το ΦΑΠΟ του REACH για τη σουμπτιλισίνη ανέφερε ότι η σουμπτιλισίνη πρέπει να ταξινομηθεί επίσης ως επικίνδυνη για το υδάτινο περιβάλλον (χρόνια), κατηγορίας 2. Η ουσία είναι άμεσα βιοαποδομήσιμη και δεν αναμένεται να προκαλεί κίνδυνο για το περιβάλλον, επειδή αδρανοποιείται σχεδόν εξ ολοκλήρου στις εγκαταστάσεις λυμάτων. Ως αποτέλεσμα της εν λόγω ταξινόμησης, η σουμπτιλισίνη θα αποκλειστεί από τη χρήση σε προϊόντα που φέρουν το οικολογικό σήμα της ΕΕ. Το γεγονός αυτό θα καταστήσει δύσκολο, για τα ισχύοντα οικολογικά κριτήρια απονομής του οικολογικού σήματος της ΕΕ για απορρυπαντικά πλυντηρίων πιάτων, απορρυπαντικά πλυντηρίων ρούχων, απορρυπαντικά αυτόματων πλυντηρίων πιάτων για βιομηχανική ή ιδρυματική χρήση και απορρυπαντικά πλυντηρίων ρούχων για βιομηχανική ή ιδρυματική χρήση, να αντιστοιχούν ενδεικτικά στο ανώτερο 10-20 % των απορρυπαντικών και των καθαριστικών προϊόντων που είναι διαθέσιμα στην αγορά της Ένωσης από άποψη περιβαλλοντικών επιδόσεων σε όλη τη διάρκεια του κύκλου ζωής τους.
               
            
                  (6)
               
               
                  Η σουμπτιλισίνη ενισχύει τις επιδόσεις καθαρισμού των απορρυπαντικών με την αποτελεσματική διάσπαση των πρωτεϊνικών συστατικών των λεκέδων. Το ένζυμο παρέχει εξαιρετικές επιδόσεις, ακόμη και σε χαμηλές θερμοκρασίες, με την απαιτούμενη δόση που επιτρέπει την τήρηση των κριτηρίων χαμηλής θερμοκρασίας, συμπύκνωσης και επιδόσεων στο πλαίσιο του συστήματος οικολογικού σήματος της ΕΕ. Επί του παρόντος, δεν υπάρχει εναλλακτικό συστατικό ή τεχνολογία. Άλλα ένζυμα με διαφορετικές καταλυτικές δραστηριότητες, π.χ. η α-αμυλάση, η λιπάση, η πηκτική λυάση μπορούν να αφαιρέσουν άλλα είδη εναποθέσεων και λεκέδων, π.χ. άμυλα, λιπαρές ουσίες και λεκέδες πηκτίνης, αλλά δεν μπορούν να απομακρύνουν τους πρωτεϊνικούς λεκέδες.
               
            
                  (7)
               
               
                  Η αναθεώρηση των κριτηρίων απονομής του οικολογικού σήματος της ΕΕ για απορρυπαντικά πλυντηρίων πιάτων και απορρυπαντικά πλυντηρίων ρούχων, που καθορίζονται στις αποφάσεις 2011/263/ΕΕ και 2011/264/ΕΕ, καθώς και η ανάπτυξη κριτηρίων για την απονομή του οικολογικού σήματος της EE σε απορρυπαντικά αυτόματων πλυντηρίων πιάτων για βιομηχανική και ιδρυματική χρήση και απορρυπαντικά πλυντηρίων ρούχων για βιομηχανική και ιδρυματική χρήση και οι συναφείς τροποποιήσεις δεν έλαβαν υπόψη τα νέα κριτήρια για την περιβαλλοντική ταξινόμηση που θεσπίστηκε από τον κανονισμό (ΕΕ) αριθ. 286/2011.
               
            
                  (8)
               
               
                  Η παρούσα τροποποίηση εφαρμόζεται αναδρομικά από την 1η Δεκεμβρίου 2012, ώστε να διασφαλιστεί η συνέχεια της εγκυρότητας των κριτηρίων απονομής του οικολογικού σήματος της ΕΕ για απορρυπαντικά πλυντηρίων πιάτων, απορρυπαντικά πλυντηρίων ρούχων, απορρυπαντικά αυτόματων πλυντηρίων πιάτων για βιομηχανική και ιδρυματική χρήση και απορρυπαντικά πλυντηρίων ρούχων για βιομηχανική και ιδρυματική χρήση.
               
            
                  (9)
               
               
                  Οι αποφάσεις της Επιτροπής 2011/263/ΕΕ, 2011/264/ΕΕ, 2012/720/ΕΕ και 2012/721/ΕΕ θα πρέπει, ως εκ τούτου, να τροποποιηθούν αναλόγως.
               
            
                  (10)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 16 του κανονισμού (ΕΚ) αριθ. 66/2010,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα της απόφασης 2011/263/ΕΕ τροποποιείται σύμφωνα με το παράρτημα I της παρούσας απόφασης.
      Άρθρο 2
      Το παράρτημα της απόφασης 2011/264/ΕΕ τροποποιείται σύμφωνα με το παράρτημα II της παρούσας απόφασης.
      Άρθρο 3
      Το παράρτημα της απόφασης 2012/720/ΕΕ τροποποιείται σύμφωνα με το παράρτημα III της παρούσας απόφασης.
      Άρθρο 4
      Το παράρτημα της απόφασης 2012/721/ΕΕ τροποποιείται σύμφωνα με το παράρτημα IV της παρούσας απόφασης.
      Άρθρο 5
      Η παρούσα απόφαση εφαρμόζεται από την 1η Δεκεμβρίου 2012.
      Άρθρο 6
      Η παρούσα απόφαση απευθύνεται στα κράτη μέλη.
      
         Βρυξέλλες, 7 Ιουλίου 2016.
         
            
               Για την Επιτροπή
            
            Karmenu VELLA
            
               Μέλος της Επιτροπής
            
         
      
      
         (1)  ΕΕ L 27 της 30.1.2010, σ. 1.
      
         (2)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).
      
         (3)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).
      
         (4)  Απόφαση 2011/263/ΕΕ της Επιτροπής, της 28ης Απριλίου 2011, για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πλυντηρίων πιάτων (ΕΕ L 111 της 30.4.2011, σ. 22).
      
         (5)  Απόφαση 2011/264/ΕΕ της Επιτροπής, της 28ης Απριλίου 2011, περί καθορισμού οικολογικών κριτηρίων για την απονομή του οικολογικού σήματος της EE σε απορρυπαντικά πλυντηρίων ρούχων (ΕΕ L 111 της 30.4.2011, σ. 34).
      
         (6)  Απόφαση 2012/49/ΕΕ της Επιτροπής, της 26ης Ιανουαρίου 2012, για τροποποίηση των αποφάσεων 2011/263/ΕΕ και 2011/264/ΕΕ ώστε να ληφθούν υπόψη οι εξελίξεις στην ταξινόμηση των ενζύμων σύμφωνα με το παράρτημα I της οδηγίας 67/548/ΕΟΚ του Συμβουλίου και με το παράρτημα VI του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (ΕΕ L 26 της 28.1.2012, σ. 36).
      
         (7)  Απόφαση 2012/720/ΕΕ της Επιτροπής, της 14ης Νοεμβρίου 2012, για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά αυτόματων πλυντηρίων πιάτων για βιομηχανική ή ιδρυματική χρήση (ΕΕ L 326 της 24.11.2012, σ. 25).
      
         (8)  Απόφαση 2012/721/ΕΕ της Επιτροπής, της 14ης Νοεμβρίου 2012, για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πλυντηρίων ρούχων για βιομηχανική ή ιδρυματική χρήση (ΕΕ L 326 της 24.11.2012, σ. 38).
      
         (9)  Κανονισμός (ΕΕ) αριθ. 286/2011 της Επιτροπής, της 10ης Μαρτίου 2011, για τροποποίηση, με σκοπό την προσαρμογή στην τεχνική και επιστημονική πρόοδο, του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, για την ταξινόμηση, την επισήμανση και τη συσκευασία των ουσιών και των μειγμάτων (ΕΕ L 83 της 30.3.2011, σ. 1).
      
         ΠΑΡΑΡΤΗΜΑ I
         Το παράρτημα της απόφασης 2011/263/ΕΕ τροποποιείται ως εξής:
         Για λόγους ασφάλειας δικαίου και σαφήνειας, είναι σκόπιμο να αντικατασταθεί το σύνολο του πίνακα των παρεκκλίσεων στο κριτήριο 2 στοιχείο β) πέμπτο εδάφιο με τον ακόλουθο πίνακα που λαμβάνει υπόψη τις αλλαγές που θεσπίστηκαν με την απόφαση 2014/313/ΕΕ της Επιτροπής (1):
         
            
                        «Σουμπτιλισίνη
                     
                     
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        H411: Τοξικό για τους υδρόβιους οργανισμούς με μακροχρόνιες επιπτώσεις
                     
                     
                        R50-53
                     
                  
                        Επιφανειοδραστικές ουσίες σε συνολικές συγκεντρώσεις < 25 % στο τελικό προϊόν
                     
                     
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        Επιφανειοδραστικές ουσίες σε συνολικές συγκεντρώσεις < 25 % στο τελικό προϊόν (*)
                        
                     
                     
                        H412: Επιβλαβές για τους υδρόβιους οργανισμούς με μακροχρόνιες επιπτώσεις
                     
                     
                        R52-53
                     
                  
                        Βιοκτόνα που χρησιμοποιούνται για σκοπούς συντήρησης (**)
                        
                     
                     
                        H410: Πολύ τοξικό για τους υδρόβιους οργανισμούς με μακροχρόνιες επιπτώσεις
                     
                     
                        R50-53
                     
                  
                        H411: Τοξικό για τους υδρόβιους οργανισμούς με μακροχρόνιες επιπτώσεις
                     
                     
                        R51-53
                     
                  
                        H412: Επιβλαβές για τους υδρόβιους οργανισμούς με μακροχρόνιες επιπτώσεις
                     
                     
                        R52-53
                     
                  
                        Αρωματικές ουσίες
                     
                     
                        H412: Επιβλαβές για τους υδρόβιους οργανισμούς με μακροχρόνιες επιπτώσεις
                     
                     
                        R52-53
                     
                  
                        Ένζυμα (***)
                        
                     
                     
                        H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής
                     
                     
                        R42
                     
                  
                        H317: Μπορεί να προκαλέσει αλλεργική δερματική αντίδραση
                     
                     
                        R43
                     
                  
                        Νιτριλοτριοξικό οξύ (NTA) ως πρόσμειξη των οξέων MGDA και GLDA (****)
                        
                     
                     
                        H351: Ύποπτο για πρόκληση καρκίνου
                     
                     
                        R40
                     
                  
         
            (1)  Απόφαση 2014/313/EΕ της Επιτροπής, της 28ης Μαΐου 2014, για την τροποποίηση των αποφάσεων 2011/263/ΕΕ, 2011/264/ΕΕ, 2011/382/ΕΕ, 2011/383/ΕΕ, 2012/720/ΕΕ και 2012/721/ΕΕ, ώστε να ληφθούν υπόψη οι εξελίξεις στην ταξινόμηση ουσιών (ΕΕ L 164 της 3.6.2014, σ. 74).
         
            (*)  Η παρέκκλιση αυτή ισχύει υπό τον όρο ότι είναι άμεσα αποδομήσιμες και αποδομήσιμες σε αναερόβιες συνθήκες.
         
            (**)  Αναφέρεται στο κριτήριο 2 στοιχείο ε). Η παρέκκλιση αυτή ισχύει εφόσον η δυνητική βιοσυσσώρευση των βιοκτόνων χαρακτηρίζεται από λογάριθμο του συντελεστή κατανομής σε οκτανόλη/νερό (log Pow) < 3,0 ή από πειραματικά προσδιοριζόμενο συντελεστή βιοσυγκέντρωσης (BCF) ≤ 100.
         
            (***)  Συμπεριλαμβανομένων των σταθεροποιητών και άλλων βοηθητικών ουσιών που περιέχονται στα παρασκευάσματα.
         
            (****)  Σε συγκεντρώσεις μικρότερες από 1,0 % στην πρώτη ύλη, εφόσον η συνολική συγκέντρωση στο τελικό προϊόν είναι μικρότερη από 0,10 %.»
      
      
         ΠΑΡΑΡΤΗΜΑ II
         Το παράρτημα της απόφασης 2011/264/ΕΕ τροποποιείται ως εξής:
         Για λόγους ασφάλειας δικαίου και σαφήνειας, είναι σκόπιμο να αντικατασταθεί το σύνολο του πίνακα των παρεκκλίσεων στο κριτήριο 4 στοιχείο β) πέμπτο εδάφιο με τον ακόλουθο πίνακα που λαμβάνει υπόψη τις αλλαγές που θεσπίστηκαν με την απόφαση 2014/313/ΕΕ:
         
            
                        «Σουμπτιλισίνη
                     
                     
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        H411: Τοξικό για τους υδρόβιους οργανισμούς με μακροχρόνιες επιπτώσεις
                     
                     
                        R50-53
                     
                  
                        Επιφανειοδραστικές ουσίες σε συνολικές συγκεντρώσεις < 25 % στο τελικό προϊόν
                     
                     
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        Επιφανειοδραστικές ουσίες σε συνολικές συγκεντρώσεις < 25 % στο τελικό προϊόν (*)
                        
                     
                     
                        H412: Επιβλαβές για τους υδρόβιους οργανισμούς με μακροχρόνιες επιπτώσεις
                     
                     
                        R52-53
                     
                  
                        Βιοκτόνα που χρησιμοποιούνται για σκοπούς συντήρησης (**)
                        
                     
                     
                        H410: Πολύ τοξικό για τους υδρόβιους οργανισμούς με μακροχρόνιες επιπτώσεις
                     
                     
                        R50-53
                     
                  
                        H411: Τοξικό για τους υδρόβιους οργανισμούς με μακροχρόνιες επιπτώσεις
                     
                     
                        R51-53
                     
                  
                        H412: Επιβλαβές για τους υδρόβιους οργανισμούς με μακροχρόνιες επιπτώσεις
                     
                     
                        R52-53
                     
                  
                        Αρωματικές ουσίες
                     
                     
                        H412: Επιβλαβές για τους υδρόβιους οργανισμούς με μακροχρόνιες επιπτώσεις
                     
                     
                        R52-53
                     
                  
                        Ένζυμα (***)
                        
                     
                     
                        H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής
                     
                     
                        R42
                     
                  
                        H317: Μπορεί να προκαλέσει αλλεργική δερματική αντίδραση
                     
                     
                        R43
                     
                  
                        Καταλύτες λεύκανσης (***)
                        
                     
                     
                        H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής
                     
                     
                        R42
                     
                  
                        H317: Μπορεί να προκαλέσει αλλεργική δερματική αντίδραση
                     
                     
                        R43
                     
                  
                        Νιτριλοτριοξικό οξύ (NTA) ως πρόσμειξη των οξέων MGDA και GLDA (****)
                        
                     
                     
                        H351: Ύποπτο για πρόκληση καρκίνου
                     
                     
                        R40
                     
                  
                        Οπτικά λευκαντικά (μόνο για απορρυπαντικά πλυντηρίου για λευκά)
                     
                     
                        H413: Μπορεί να έχει μακροχρόνιες επιπτώσεις στους υδρόβιους οργανισμούς
                     
                     
                        R53
                     
                  
         
            (*)  Η παρέκκλιση αυτή ισχύει υπό τον όρο ότι είναι άμεσα αποδομήσιμες και αποδομήσιμες σε αναερόβιες συνθήκες.
         
            (**)  Αναφέρεται στο κριτήριο 4 στοιχείο ε). Η παρέκκλιση αυτή ισχύει εφόσον η δυνητική βιοσυσσώρευση των βιοκτόνων χαρακτηρίζεται από λογάριθμο του συντελεστή κατανομής σε οκτανόλη/νερό (log Pow) < 3,0 ή από πειραματικά προσδιοριζόμενο συντελεστή βιοσυγκέντρωσης (BCF) ≤ 100.
         
            (***)  Συμπεριλαμβανομένων των σταθεροποιητών και άλλων βοηθητικών ουσιών που περιέχονται στα παρασκευάσματα.
         
            (****)  Σε συγκεντρώσεις μικρότερες από 1,0 % στην πρώτη ύλη, εφόσον η συνολική συγκέντρωση στο τελικό προϊόν είναι μικρότερη από 0,10 %.»
      
      
         ΠΑΡΑΡΤΗΜΑ III
         Το παράρτημα της απόφασης 2012/720/ΕΕ τροποποιείται ως εξής:
         Για λόγους ασφάλειας δικαίου και σαφήνειας, είναι σκόπιμο να αντικατασταθεί το σύνολο του πίνακα των παρεκκλίσεων στο κριτήριο 3 στοιχείο β) έκτο εδάφιο με τον ακόλουθο πίνακα που λαμβάνει υπόψη τις αλλαγές που θεσπίστηκαν με την απόφαση 2014/313/ΕΕ:
         
            
                        «Σουμπτιλισίνη
                     
                     
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        H411: Τοξικό για τους υδρόβιους οργανισμούς με μακροχρόνιες επιπτώσεις
                     
                     
                        R50-53
                     
                  
                        Επιφανειοδραστικές ουσίες σε συνολικές συγκεντρώσεις < 15 % στο τελικό προϊόν
                     
                     
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        Επιφανειοδραστικές ουσίες σε συνολικές συγκεντρώσεις < 25 % στο τελικό προϊόν
                     
                     
                        H412: Επιβλαβές για τους υδρόβιους οργανισμούς με μακροχρόνιες επιπτώσεις
                     
                     
                        R52-53
                     
                  
                        Βιοκτόνα για σκοπούς συντήρησης (*)
                        
                        (μόνο για υγρά με pH μεταξύ 2 και 12 και μέγιστη αναλογία δραστικής ύλης 0,10 % κατά βάρος)
                     
                     
                        H331: Τοξικό σε περίπτωση εισπνοής
                     
                     
                        R23
                     
                  
                        H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής
                     
                     
                        R42
                     
                  
                        H317: Μπορεί να προκαλέσει αλλεργική δερματική αντίδραση
                     
                     
                        R43
                     
                  
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        Ένζυμα (**)
                        
                     
                     
                        H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής
                     
                     
                        R42
                     
                  
                        H317: Μπορεί να προκαλέσει αλλεργική δερματική αντίδραση
                     
                     
                        R43
                     
                  
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        Νιτριλοτριοξικό οξύ (NTA) ως πρόσμειξη των οξέων MGDA και GLDA (***)
                        
                     
                     
                        H351: Ύποπτο για πρόκληση καρκίνου
                     
                     
                        R40
                     
                  
         
            (*)  Η παρέκκλιση ισχύει μόνο για το κριτήριο 3 στοιχείο β). Τα βιοκτόνα πληρούν το κριτήριο 3 στοιχείο δ).
         
            (**)  Συμπεριλαμβανομένων των σταθεροποιητών και άλλων βοηθητικών ουσιών που περιέχονται στα παρασκευάσματα.
         
            (***)  Σε συγκεντρώσεις μικρότερες από 1,0 % στην πρώτη ύλη, εφόσον η συνολική συγκέντρωση στο τελικό προϊόν είναι μικρότερη από 0,10 %.»
      
      
         ΠΑΡΑΡΤΗΜΑ IV
         Το παράρτημα της απόφασης 2012/721/ΕΕ τροποποιείται ως εξής:
         Για λόγους ασφάλειας δικαίου και σαφήνειας, είναι σκόπιμο να αντικατασταθεί το σύνολο του πίνακα των παρεκκλίσεων στο κριτήριο 4 στοιχείο β) έκτο εδάφιο με τον ακόλουθο πίνακα:
         
            
                        «Σουμπτιλισίνη
                     
                     
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        H411: Τοξικό για τους υδρόβιους οργανισμούς με μακροχρόνιες επιπτώσεις
                     
                     
                        R50-53
                     
                  
                        Επιφανειοδραστικές ουσίες σε συνολικές συγκεντρώσεις < 20 % στο τελικό προϊόν
                     
                     
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        Επιφανειοδραστικές ουσίες σε συνολικές συγκεντρώσεις < 25 % στο τελικό προϊόν (*)
                        
                     
                     
                        H412: Επιβλαβές για τους υδρόβιους οργανισμούς με μακροχρόνιες επιπτώσεις
                     
                     
                        R52-53
                     
                  
                        Βιοκτόνα για σκοπούς συντήρησης (**)
                        
                        (μόνο για υγρά με pH μεταξύ 2 και 12 και μέγιστη αναλογία δραστικής ύλης 0,10 % κατά βάρος)
                     
                     
                        H331: Τοξικό σε περίπτωση εισπνοής
                     
                     
                        R23
                     
                  
                        H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής
                     
                     
                        R42
                     
                  
                        H317: Μπορεί να προκαλέσει αλλεργική δερματική αντίδραση
                     
                     
                        R43
                     
                  
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        Ένζυμα (***)
                        
                     
                     
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής
                     
                     
                        R42
                     
                  
                        H317: Μπορεί να προκαλέσει αλλεργική δερματική αντίδραση
                     
                     
                        R43
                     
                  
                        Καταλύτες λεύκανσης (***)
                        
                     
                     
                        H400: Πολύ τοξικό για τους υδρόβιους οργανισμούς
                     
                     
                        R50
                     
                  
                        Νιτριλοτριοξικό οξύ (NTA) ως πρόσμειξη των οξέων MGDA και GLDA (****)
                        
                     
                     
                        H351: Ύποπτο για πρόκληση καρκίνου
                     
                     
                        R40
                     
                  
         
            (*)  Η παρέκκλιση αυτή ισχύει υπό την προϋπόθεση ότι οι επιφανειοδραστικές ουσίες πληρούν το κριτήριο 3 στοιχείο α) και ότι είναι αποδομήσιμες σε αναερόβιες συνθήκες.
         
            (**)  Η παρέκκλιση ισχύει μόνο για το κριτήριο 4 στοιχείο β). Τα βιοκτόνα πληρούν το κριτήριο 4 στοιχείο ε).
         
            (***)  Συμπεριλαμβανομένων των σταθεροποιητών και άλλων βοηθητικών ουσιών που περιέχονται στα παρασκευάσματα.
         
            (****)  Σε συγκεντρώσεις μικρότερες από 1,0 % στην πρώτη ύλη, εφόσον η συνολική συγκέντρωση στο τελικό προϊόν είναι μικρότερη από 0,10 %.»